CELEX: 32005H0011
Language: el
Date: 2004-12-28 00:00:00
Title: Σύσταση της Επιτροπής, της 28ης Δεκεμβρίου 2004, συμπληρωματική προς τη σύσταση 96/129/ΕΚ σχετικά με το ευρωπαϊκό δελτίο πυροβόλου όπλουΚείμενο που παρουσιάζει ενδιαφέρον για τον ΕΟΧ

12.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 9/1
            
         
      ΣΫΣΤΑΣΗ ΤΗΣ ΕΠΙΤΡΟΠΉΣ
   
   της 28ης Δεκεμβρίου 2004
   συμπληρωματική προς τη σύσταση 96/129/ΕΚ σχετικά με το ευρωπαϊκό δελτίο πυροβόλου όπλου
   (Κείμενο που παρουσιάζει ενδιαφέρον για τον ΕΟΧ)
   (2005/11/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 δεύτερη περίπτωση,
   Εκτιμώντας τα ακόλουθα:
   
               (1)
            
            
               Η οδηγία 91/477/ΕΟΚ του Συμβουλίου, της 18ης Ιουνίου 1991, σχετικά με τον έλεγχο της απόκτησης και της κατοχής όπλων (1) προβλέπει την καθιέρωση ευρωπαϊκού δελτίου πυροβόλου όπλου.
            
         
               (2)
            
            
               Με τη σύσταση 93/216/ΕΟΚ της Επιτροπής, της 25ης Φεβρουαρίου 1993, σχετικά με το ευρωπαϊκό δελτίο πυροβόλου όπλου (2) και με τη σύσταση 96/129/ΕΚ της Επιτροπής, της 12ης Ιανουαρίου 1996, συμπληρωματική προς τη σύσταση 93/216/ΕΟΚ σχετικά με το ευρωπαϊκό δελτίο πυροβόλου όπλου (3) η Επιτροπή καλεί τα κράτη μέλη να καθιερώσουν το έγγραφο αυτό με βάση το υπόδειγμα που επισυνάπτεται στις εν λόγω συστάσεις.
            
         
               (3)
            
            
               Αυτό το υπόδειγμα ευρωπαϊκού δελτίου πυροβόλου όπλου πρέπει να προσαρμοστεί λόγω της προσχώρησης των νέων κρατών μελών,
            
         ΣΥΝΙΣΤΑ:
   Άρθρο 1
   Η Τσεχική Δημοκρατία, η Δημοκρατία της Εσθονίας, η Κυπριακή Δημοκρατία, η Δημοκρατία της Λεττονίας, η Δημοκρατία της Λιθουανίας, η Δημοκρατία της Ουγγαρίας, η Δημοκρατία της Μάλτας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία καθιερώνουν το ευρωπαϊκό δελτίο πυροβόλου όπλου σύμφωνα με το υπόδειγμα που παρατίθεται στο παράρτημα.
   Άρθρο 2
   Τα άλλα κράτη μέλη που χορηγούν ήδη το ευρωπαϊκό δελτίο πυροβόλου όπλου σύμφωνα με το υπόδειγμα που επισυνάπτεται στη σύσταση 96/129/ΕΟΚ καθιερώνουν προοδευτικά το δελτίο σύμφωνα με το υπόδειγμα που παρατίθεται στο παράρτημα, στο βαθμό που εξαντλούνται τα αποθέματα του παλαιού δελτίου και το αργότερο έως την 1η Μαΐου 2006.
   
      Βρυξέλλες, 28 Δεκεμβρίου 2004.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ αριθ. L 256 της 13. 9. 1991, σ. 51.
   
      (2)  ΕΕ αριθ. L 93 της 17. 4. 1993, σ. 39.
   
      (3)  ΕΕ αριθ. L 30 της 8. 2. 1996, σ. 47.
   
      ΠΑΡΑΡΤΗΜΑ
      Προσαρμογή του ευρωπαϊκού δελτίου πυροβόλου όπλου (υπόδειγμα του 1996) η οποία περιλαμβάνει τις γλωσσικές τροποποιήσεις που απαιτούνται λόγω της διεύρυνσης της 1ης Μαΐου 2004.